RATCH หมดบุ๊คกำไรพิเศษ Q2/58 กำไรหดเหลือ 1.14 พันลบ.
RATCH รายงานกำไร Q2/58 เหลือ 1.14 พันลบ.เหตุไตรมาสนี้หมดบุ๊คกำไรพิเศษ จากปีก่อนที่มีกำไร 1.85 พันลบ จากบุ๊ครายได้พิเศษบ.ย่อยในออสเตรเลีย ขณะที่ 6 เดือนแรกมีกำไร 2.31 พันลบ.ลดลง 45% จากปีก่อนที่มีกำไร 4.21 พันลบ. 
13 ส.ค. 2558

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 1.14 พันล้านบาท หรือมีกำไรสุทธิ 0.79 บาทต่อหุ้น ลดลง 38% จากช่วงเดียวกันของปีก่อนที่มีกำไรสุทธิ 1.85 พันล้านบาท หรือมีกำไรสุทธิ 1.27 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 2.31 พันล้านบาท หรือมีกำไรสุทธิ 1.59 บาทต่อหุ้น ลดลง 45% จากช่วงเดียวกันของปีก่อนที่มีกำไรสุทธิ 4.21 พันล้านบาท หรือมีกำไรต่อสุทธิ 2.91 บาทต่อหุ้น
โดยผลการดำเนินงานที่มีกำไรลดลง เนื่องจากรายได้อื่นไตรมาสที่ 2 ปี 2558 ลดลงจากไตรมาสที่ 2/57 โดยเมื่อไตรมาสที่ 2/57บริษัท ราช-ออสเตรเลีย คอร์ปอเรชั่น จำกัด ซึ่งเป็นบริษัทย่อยในประเทศออสเตรเลีย ได้มีการบันทึกรายการประมาณการหนี้สินเป็นรายได้จำนวน 306.06 ล้านบาท เนื่องจากคู่สัญญาไม่สามารถปฏิบัติได้ตามเงื่อนไขที่กำหนด
ประกอบกับเมื่อไตรมาสที่ 2 ปี 2557โรงไฟฟ้ าราชบุรีและโรงไฟฟ้ าไตรเอนเนอจี้รับรู้เงินชดเชยรายได้ค่าขายไฟและส่วนลดรายได้ค่าซ่อมอุปกรณ์โรงไฟฟ้ าที่เสียหายเป็นจำนวนเงินทั้งสิ้น 71.53 ล้านบาท